מצפה נטופה

מִצְפֵּה-נְטוֹפָה הוא יישוב קהילתי דתי בגליל התחתון, הממוקם על רכס הר תורען ושייך למועצה אזורית הגליל התחתון.

למרגלות היישוב ממערב נמצא הכפר בעינה נג'ידאת, למרגלותיו מדרום נמצא הכפר טורעאן, ולמרגלותיו ממזרח נמצאים מספר אתרים ארכאולוגיים מתקופת התלמוד, ובהם חורבת משכנה וחורבת עמודים.

היסטוריה 
היישוב הוקם בשנת 1981 כהיאחזות נח"ל, ואוזרח בשנת 1983 על ידי 4 משפחות דתיות ותנועת אמנה, כחלק מגוש היישובים הדתיים בגליל התחתון. 

שמו של היישוב נובע ממיקומו, הצופה על בקעת בית נטופה הנמצאת מצפון לו, הנזכרת מספר פעמים במקורות חז"ל.

באמצע העשור השני של המאה ה-21 היישוב מונה כ-230 משפחות דתיות עם כ-500 ילדים. הוא מחולק לשישה חלקים בלתי פורמליים: שלב א', שלב ב' שלב ג' ו-ג'2, קרוואנים וקרווילות ושכונת החורש המהווה בנייה רוויה. עם זאת, הבנייה של שלב ד' בעיצומה, נכון ל-2021.  במקום פועל סניף של בני עקיבא, השייך למחוז צפון.

ביישוב אתר קליטה של ארגון "נפש בנפש". האתר מסייע בקליטתם בישראל של עולים חדשים מאנגליה וצפון אמריקה.

במצפה נטופה פועל יקב "יקבי נטופה", הממוקם ליד בית הכנסת הראשי של היישוב. 

רב היישוב עד לשנת ה'תשפ"ג הוא הרב אליעזר אלטשולר.

קישורים חיצוניים

אתר היישוב מצפה נטופה
יקב נטופה

הערות שוליים

ישראל: יישובים קהילתיים
יישובים דתיים בישראל
היאחזויות נח"ל
הגליל התחתון: יישובים
יישובים שהוקמו ב-1981
תוכנית המצפים
מועצה אזורית הגליל התחתון
מצפה נטופה